DISSERTATIS/MEDICA 

QUAM, 


1 


ANNUENTE SUMMO NUMINKE, 


Ex Audttoritate Reverendi admodum Viri, 


D. GEORGII BAIRD, S. S. T. p. 


ACADEMIA EDINBURGEN A Praefecti; 


- NEC NON | 
| Ampliſſimi SENATUS ACADEMICI conſenſa, 
Et nobiliſſimae FACULTATIS-MEDICA decreto, 


PVO GRA DU DOCTORIS, 


SUMMISQUE IN MEDICINA HONORIBUS AC PRIVELEGTHTS 


. 


2 RITE ET LEGITIME CONSEQUENDIS; 
Eruditorum examini ſubjicit * 4 

FRANCISCUS MACARTNEY, 
HIBERNUS, 


—_— 
ha 4 


| * Homines ad Deos nulla re propius accedunt, quam ſalutem 
| hominibus dando:—cicero, 


— 

Ad diem 12. Septembris, hora locoque ſoltts. 018 2 

CUM PRIFILEGIO, | 
3 Arup ALEX. SMELLIE, 


1796. 

Avunculo ſuo dilectiſſimo, 


FRANCISCO MACARTNEY, 


Necnon, 
Amico cariſſimo, 
ED MUND O DALY, 
Has ſtudiorum primitias 
Animi gratiſſimi monumentum, 


Dat, dicat, conſecratque 


AU C TOR. 

DISSERTATIO MEDICA 


INAUGURALIS, 


DE 


N magna rerum humanarum copia, rei 
medicae ſtudio operam dare mihi acci- 

dit, et tempore inſtante, quo alicui hujus 
Academiae Profeſſorum eruditorum diſſer- 
tationem ab unoquoque, ſummos medicinae 
honores conſequente ſubjici oportet, de va- 
riola pauca diſſerere propoſui; non quia in 
ſpem venio me aliquid novi, vel laude digni 
ſcripturum, ſed quia paucis abhinc menſi- 


bus, hunc morbum videndi occaſio mihi 


faepe oblata eſt, quamobrem ejus hiſtoriam 

DE VARIO IL. A. 


et rationem medendi paulo veriùs, fortaſſe 


narrabo. Originem variolae quod attinet, 
antiquis medicis prorſùs ignotam fuiſſe, 
credibile eſt, primaque ejus mentio in ſcrip- 
tis Arabicis fit. Ante Rhazem, qui ſecult 


noni initio floruit, nemo, quantùm novi- 


mus, hunc morbum animadvertit ; verum 
haud ita multo poſt Avicenna, Averrhoes, 
et innumeri fere alii de eo fuſe tractave- 
runt; ſed levi tantum brachio, donec egregi- 
us Sydenhamus primum inter noſtrates hu- 
jus morbi hiſtoriam accuratam poſteris tra- 
didit. Idem Sagax medicus talem me— 
dendi methodum excogitavit quae, tot la- 
bentibus annis non obſolevit, quamque me- 
dici peritiſſimi hodie adhibent. Variola 
inter Brittaniae incolas apparuiſſe vide- 
tur tempore quo principes Europae, ſub 
vano religionis praetextu, conſilium inie- 


runt ſanctam terram a Saracenis recuperan- 


- di, Morbum inter Mahometanos tunc tem- 


poris 

poris graſſatum eſſe, veriſimile eſt, cumque 
milites Europaeos adortus eſſet,, per eoſdem 


tandem reverſos in diverſas eorum gentes illa- 


tus, longe lateque diſſeminatus eſt, Variolae 


inſitio, quamvis mos veterrimus eſt, Britta- 
niae incolis ante initium hujuſce ſaeculi in- 
cognita fuit, et mulier inclyta Maria Wort- 
ley Montague, primùm filio ſuo novam 
hanc artem experiri auſa eſt, Brevi inter- 


jecto tempore, Georgius primus, Brittaniae 


Rex, experimentum in quoſdam fures capi- 


te damnatos fieri imperavit, quod cum proſ- 
perè eveniſſet, conſuetudo per Brittaniam 
totamque fere Europam diffuſa eſt. Tamen 
dolendum eſt, utiliſſimam hanc conſuetu- 
dinem pari modo apud omnes non valere ; 
ſexcenti enim in hac inſula, ignorantia et ſu- 
perſtitione circumventi, variolae inſitionem 


in ſuis natis fieri nolunt, ſed variolam eos 


ſuà ſponte invadere ſinunt, unde plurimi, 


quorum 

quorum vitae ſervari potuiſſent, ab hoc ſae- 


vo malo e medio tolluntur. Multa conſi- 


lia, ut variolae inſitio magis generalis ſieret, 
prolata ſunt, quorum illud ſibi attentionem 
meritò vindicat quod ſuadet, unumquem- 
que pagum ſeu parochiam variolae inſitio- 
nis ſumptum ſuſtentare. Hoc conſilium 
primus propoſuit avus mulieris iſtius quae 
inſitionem in Brittaniam invexit *. Con- 
ſilium inſitionis domęſticae, quod quidam 
Chirurgus Edinenſis laudat, multum pro- 
futurum eſſe, veriſimile eſt, praeſertim cum 


clarus Gregorius eidem adeo faveat f. 


HISTORIA MORBI. 


Cullenus, Noſologorum facile princeps, 
morbum de quo agitur, ſic definit, Sy- 
nocha 

* Haygarth on the Small Pox. 


+ PraeleCtiones ejus audi. 

BE VARIOLA > 

* nocha contagioſa cum vomitu et ex epi- 
* zaſtrio preſſo dolore. Tertio die incipit, 
et quinto finitur eruptio papularum phleg- 
monodearum, quae ſpatio octo dierum in 
ſuppurationem, et in cruſtas demum ab- 
eunt, ſaepe cicatrices depreſſas, ſive foveo- 
las in cute relinquentes.' Idem autor 
hunc morbum in duas ſpecies, diſcretam 


ſcilicet et confluentem dividit; quarum pri- 


orem notans, ſequentibus utitur verbis: 


Puſtulis paucis diſcretis, circumſcriptione 
, circularibus, turgidis, febre eruptione fac- 
ta, protinus ceſſante.“ Plerumque verno 
tempore proſerpere incipit, et indies per 


aeſtatem graſſatur, ante finem autumni le- 


nior evadit, et hyeme nondum exaQa, raro 


niſi in oppido vel magna urbe, ulla ejus 
veſtigia inveniuntur . Febris quae eam 
ſtipat, circa meridiem incipit cum horrore, 


languore, 


* Sydenham. de Variola, 

languore, laſſitudine, ſomnolentiaque ; haec 
brevi excipiunt calor, fitis, nauſea, vomi- 
tus et capitis dolor. Porro regione epigaſ- 
trica a manu alicujus preſſà, dolor acutus 
oritur. Secundo et tertio die, pra@ſertim 
autem noctu omnia haec ſymptomata in- 
graveſcunt, pulſus ſolito frequentiores fi- 
unt; calor magnus, moleſtia, ſtupor, eſt 
ubi delirium, aegrum urgent. Hoc morbi 
ſtadio, infantes ex ſomno territi ſubito exi- 
liunt, et epilepticis acceſſionibus interdum 
corripiuntur. Adult: quoque, {1 ſuper toris 
dormiunt, ad ſudorem prochves ſunt. Veſ- 
pere tertii vel quarti diet, ſecundum egre- 
gium Sydenhamum, papulae exiguae, diſ- 
cretae, cervicem pectus, vel vultum diſtin- 
guentes, apparent. Primum ſubrubrae, et 
ſupra cuticulam non multum elevatae vi- 


dentur, necnon tactui acuminatae eſſe ſen- 


tiuntur. Omnia ſigna graviora hoc tempo- 

re decreſcunt; cephalaea, et lumborum 


dolor imminuuntur, et febris ante diem 
morbi quintum plerumque decedit. Princi- 
pio eruptio rara eſt, ſed paulatim per uni- 
verſum corpus ſerpit, et non ante diem 
quintum perficitur. Papulae ut ſupra dictum 
eſt, initio morbi ſubrubrae ſunt, ſed ſexto 
eruptionis die ſingulis papularum apicibus 
parva formatur veſicula, quae liquorem te- 
nuem continet. Hae phlyctaenae, quae in 
medio ſunt depreſſae per bidui ſpatium, la- 
tiores uſque ad diem octavum fiunt, quo 
tempore formam ſphaeroidalem induunt. 
Spatia inter puſtulas ardeſcunt et rubeſcunt, 
et earum baſes rubro circumdantur margi- 
ne, ita ut, cum puſtulae ſint numeroſae, in- 
flammatio univerſum corpus occupet. Haec 
autem maxime in facie et circum oculos 
obſervatur, nonnunquam tamen manus e- 
ruptione crebra conſeruntur. Cum morbus 


huc 

VARIO LA. 


D 


hue proceſſerit, ſaliva magni copia fluit, et 


ſaepe propter ejus viſciditatem difficillime 
excreatur. His ſignis interdum accedunt 
inflammatio faucium et difficilis deglutitio, 
ſed niſi morbus vehemens eſt, raro gravia 
fiunt. Puſtulae indies matureſcunt et ad 
ſuppurationem tendunt. Liquor in veſicu- 
lis ſpiſſeſcit, et octavo die ſubalbidus ap- 
paret. Nono vel decimo die puſtulae ful- 
cae vel nigrae formantur, demumque unde- 
cimo cruſtarum forma dilabuntur. Foveo- 
lae in cute raro relinquuntur, et variola diſ- 
creta non ſaepe ulla ſui facit veſtigia *. 
Secunda ſpecies, ſcilicet Variola Confluens 
a Culleno ſic definitur : * Puſtulis numeroſis 
* confluentibus circumſcriptione irregulari- 
* bus, flaccidis, parum elevatis, febre poſſ 
* eruptionem perſtante. Hanc morbi for- 
mam {ymptomata graviora et vehementiora 
inſigniunt. 


* Sydenham. 


DE VARIOLA. 9 


inſigniunt. Febris ab eruptione pendens 
maxima eſt; anxretas, dolor capitis, ſenſus 
oppreſſionis circumcirca in praecordiis vo- 
mituſque urgent. Eodem tempore deliri- 
um vel altus ſtupor aegros afficiunt. Pul- 
ſus frequentes, exiles, debileſque ſunt ut in 
typho * uſu venit, et convulſiones ſaepe 
accidunt, diuque permanent. Sed infantes 
ad diarrhoeam, adulti ad ſudorem, minus 
obnoxii fiunt. Die ſecundo vel tertio febris 
ſaepiſſine erumpunt puſtulae. Principio 
diſcretae et numeroſae ſunt, nec aequè ſu- 
pra cutem elevatae ac in diſcretà ſpecie. 
In morbi curſu non turgeſcunt, nec mate- 
ria 1donea replentur: E contrario, pallidae, 
flaccidae, latice pellucido plenae, inveni- 
untur, vel pelliculam albam repraeſentant, 
quae toti vultui veluti agglutinata adhaeret, 
parum ſupra cutem prominens. Irregula- 

B rem 


* Cullen's Firſt Lines. 


0 DE VARIOLA. 


rem quoque formam induunt et perpetua 
puſtularum cruſta toto corpore ſequitur. Si 
quid ſpatium inter puſtulas appareat, ibi 
cuticula pallida eſt, nec baſes earum rubro 
circulo lire er. Sexto die vel ci- 
tiùs vultus cervixque tument, difficiliſque 
deglutitio fit, quae, aegro ſuffocationem mi- 
nitando, periculum inſtare indicat. Sub 
idem tempus ptyaliſmus magnum dolorem 
efficiens, in adultis oritur ; dum febris ad- 
huc perſtat et ſemper ferè veſpere majore 
vi recurrit . Morbo longius progrediente, 
puſtulae magis confluentes fiunt, humorque 
quem continent, modo pellucidus exiſtit, 
modo parva ſanguinis quantitate imbutus 
eſt, ſed nunquam flaveſcit, nec 1doneam 
ſpiſſitudinem adipiſcitur. Saepe cum mor- 
bus octo amplins dies manſerit, vultus tu- 
mor ſubitò ſubſidet, puſtulae deplentur et 
ſpatia 


* Sydenham de Variola. 

= 


ſpatia inter eas albeſcunt, vel maculis livi- 


dis, vel colore purpureo co-operiuntur; ſpi- 


ritus putreſcit et lingua arida nigraque fit. 


Poſtremo convulſiones, ſubſultus tendinum, 


tremores vel ſuffocatio miſeriae aegri ftinem 


imponunt; ſaepe ante hunc eventum, pu- 
tredinis ſigna obſervantur, cujuſmodi ſunt 
petechiae , gangraena vel ſanguinis ex di- 
verſis corporis partibus immodica profluvia. 
Eſt ubi, morbus eventum proſperum habet, 
quod cum accidit, aeger debilis atque lan- 
guidus diu manet. Rubicundus color per 
totam cuticulam diffunditur et ſaepe foedae 


cicatrices in facie relinquuntur. 


PROGNOSIS. 


Burſerius, doctrinà, ingenio, et experien- 


tia nulli ſecundus, de hac re diſſerens, ſe- 


quentibus 


* Mead de Variola. 

1 DE VARIOLA: 


quentibus utitur verbis: Non ſatis eſt me- 


* dico morbos per ſuas notas cognoſcere, 


— RT; 


* aptamque 11s curationem adhibere; nam 


* ſaepe morbi, etſi perſpecta fit eorum na- 


* — 


* tura, quodcunque tamen artis conamen 


* eludunt atque aſpernantur > aut contra 


* aegri, ignoto licet medicis morbo, vel na- 


* turae ſolius vel fortuita artis ope conva- 


* 


* leſcunt. Quo fit ut ex adverſo, vel ſe- 


* cundo morbi exitu, de medici praeſtantia 


r — — ä —ů — — 


judicium ferre nequeat. Non deſunt fu- ö 


* nera vel ſapientioribus, nec imperitiſſimis 


PP 


* interdum triumphi. Sed ſumma veri et 


- 
I 


——— 


* ſapientis medici laus in eo verſatur, ut 


">. 


93 


quid ſpei, aut diſcriminis morbus habeat, 


* quo contendat, quem ſinem aſſecuturus 
* ſit, rectè prudentèrque provideat ac prae- 
ſagiat. Quod quidem nemini unquam 
© licuerit, niſi peritiſſimo, exercitatiſſimo- 


que artifici. In hac igitur medicinae par- 


©te 


DE VARIOLA. 13 
te eum excellere oportet ; qui a vulgari- 
* bus, ignariſque medicis diſtingui velit.” 


Variolae eventus a natura morbi ipſius et 


ſymptomatum notitia potiſſimum pendebit. 


Cum febris eruptiva, dolores lumborum, 
dorſi et capitis, vomitus, anxictas, et caetera 
ſigna primaria lenia ſint; poſt hoc ſi puſ- 
tulis raris, iiſdemque diſcretis, corpus con- 
ſeritur; ſi, morbo progrediente, materiam 
benignam continent; et imprimis ſi febris 
ſecundaria non occurrit, exitum proſpe- 
rum ſperare, fas eſt. E contrario tamen 
confluente variola laborans in periculo 
ſemper verſatur, et ſaepiſhme morbo tan- 
dem ſuccumbit, praecipue ſi debilis et ina- 
nitus ante morbi acceſſionem; cumque polt 
acceſſionem, vehemens febris eruptiva, con- 
vulſiones et delirium ſuccedunt, Porro, 11 
poſtquam eruptio facta fuerit, febris ingra- 
veſcit, ſi papulae in ſeſe invicem fluunt, ac 

Ih DE VARIO LA. 


in capite et facie confertae ſunt, ſi mate- 
ria, quam continent, mala, et ichori gangre- 
noſo ſimilis eſt, vix ac ne vix quidem ullus 
ſpei locus relinquitur. Huc adde, ſi morbo 


progrediente, tumor vultùs ſubito recedit; 


ſi puſtulae flaccidae et pallidae apparent, ſi 
cephalaea, nauſea, ſi frequens et diuturnus 
vomitus, delirium, coma, foeda faucium in- 
flammatio cynanche tonſillari acqualis, ac- 
grum urgent, ſi difficilis et viſcida muci 
excreatio, vel ejuſdem retentio, accidit, ſi 
pulſus debiles crebri, tremuli ſunt, ſi his 
ſignis, maculae purpureae, haemorrhagiae, 
tremores et ſubſultus tendinum, accedunt, 
ſupremam horam mox adventuram, ſuſpi- 
candum eſt. Quicunque haec ſympto- 
mata ritè perpenderit, in omni ferè hujus 
morbi caſu, magna ex parte eventum ejus 


praenunciare poterit. 


DIA G- 


DE VARIOLA as 


DIAGNOSIS. 


Symptomata variolae ſolis cum illis quae 
rubeolam et varicellam inſigniunt, confun- 
di poſſunt. Sternutatio, raucedo, tuſſis, la- 
chrymatio, necnon diſcrimen inter eruptio- 
nem, utriuſque morbi comitem, et eventum, 
diagnoſin ſatis perſpicuam commonſtrant. 
Varicella et Variola ſimiliores ſunt, ſed 


tamen ſatis facile diſtingui queunt. In illà 


enim ſigna febrem comitantia, multò lenio- 
ra quam in hac ſunt, et puſtulae non tam- 
diu manent, nec vix unquam in ſuppura- 
tionem abeunt, vel ullas cicatrices aut fo- 


veolas in cute relinquunt *. 


CAUSE. 


* Vid. Heberden in Med. Tranſ. Tom. I. Art, xvii. 


et Sir Rich. Blackmore. 

5 C AUsS A. 


In eas, quae ad morbum opportunos red- 


dunt, eaſque quae eundem excitant dividi 
ſolent. Cauſae opportunos ad morbum fa- 
cientes mihi videntur pendere. 


1mo, A ſtatu quodam atris. 


2do, A peculiari corporis conditione. 


Medicis ab antiquiſſimis temporibus be- 


ne notum eſt, anni tempeſtates et diverſas aC- 


ris conditiones morbos plurimùm regere; 


quamobrem Pater Medicinae in Aphoriſmis 


ſuis ait, A, prraſSohat TW weew) aka 
i | uE H, vooupers, In nullo tamen morbo 
hoc magis manifeſtum eſt, quam in illo de 
| quo nunc agitur. Quidam anni tempeſta- 
te admodum vegeſcit, dum tantum evaneſ- 
'' cit in altera, Diu ſaepe latet, alias tanta 


virulentia 

vrrulentia graſſatur, ut nulli, quem non o- 
lim adortus fit, parcat. Saepe quoque, an- 
al ſpatio, perpauci hoc morbo Londini per- 
eunt dum alio anno multa milia hominum 
e medio tolluntur, Egregius Sydenhamus 
hanc opinionem de aeris effectu in variolam, 
primus protulit, eique adeo perſuaſum fuit, 
ut variolae confluentis ſymptomata enume- 
rando his utitur verbis: Frequentiùs hoc 
© evenit ubi atris conſtitutio morbo iſti epi- 
demicè graſſanti prae caeteris favet.“ Poſt 
eum multi ſcriptores nec parvi nominis, 
eandem opinionem firmare conati ſunt, in- 
ter quos Boerhaavius * Hoffmannus , 
et Meadius g, non filentio praetereundi 
ſunt. Ex his omnibus concludendum eſt, 
quendam atris ſtatum cauſam eſſe quae 

C ad 

* Aphoriſm. 1380, 
+ De Aeris potentia in Epidemic, Morb. generat. 


+ De Variolis, p. 9. 

ad hunc morbum opportunos facit, quam- 


vis, qualis hic ſtatus ſit, non conſtet. Eti- 
am cum variola aliquem ſemel tantum vita 
afhctar, hinc patet peculiarem corporis con- 
ditionem requiri ad eam ſuſcipiendam. An 
haecc mutatio, quam morbus efhicit, a di- 
verſo fluidarum vel aliarum partium ſtatu 
oriatur, utpote quod prorſus ignotum eſt, a 


nobis in medio relinquetur. 


CAUSA EX CIT ANS. 


Conſuetudo inſitionis, omnium auctorum 
conſenſus, aliaque non pauca argumenta hanc 
contagionem eſſe demonſtrant; ſed ejus ef- 
ſectus omnibus tam bene noti ſunt, ut de 


lis verba facere non neceſſarium videtur. 


. Variae cauſae proximae hujuſce morbi ab 


{:riptoribus notantur; ſed innumeris in- 


eptiis 


eptiis theoriae vanae et mutabiles ſaepe im- 


plicitae ſunt, ideoque eas ſilentio praeterire 


animus fert. In omni quidem morbo non 


ſecus ac in variola accidit, cauſa proxima 


vel obſcura eſt, vel penitus delitet, et ſaepe 


nihil aliud niſi ipſe morbus eſt. Audoris 


elegantis * verba ad hanc rem ſpectantia 


hic loci citare mihi liceat : © Cauſam vero 


C 


proximam quod attinet, ipſa ejus notio 
generalis, ſi non prorſus falſa, ſaltem con- 
fuſa admodum eſt, et obſcura, et temere 
a rebus abſtracta.“ Et alibi ait, Mor- 
bus enim non eſt unus et ſimplex even- 
tus vel mutatio qualem in rebus inanima- 
tis contemplari ſolemus et effectum vo- 
care; ſed ſeries, ſaepe longa, talium even- 
tuum vel mutationum; quarum alia alus 
cauſae videntur eſſe. Fieri quidem poteſt, 
ut ſublata una alterave harum, tota ſeries 


” vets 


Gregori, Conſpec. Medic. Theoret. 


uy 

vel abrumpatur, vel brevi deſinat; et ſie 
morbus in ſanitatem mutetur: Sed hoc 
© minime perpetuum eſt, neque in omni 
morbo, neque in quolibet fere morbo om- 
© ni tempore. Scriptor idem (ſi iterum ci- 
tare liceat) huic ſententiae de cauſa proxima 


morborum finem imponit, dicendo. * Haec 


© quum ita ſunt, non mirum eſſe poterit 


© multa medicorum commenta de cauſis 


Fgproximis variorum morborum prortus fu- 
* tilia eſſe, et non modo falſa, ſed adeo 
c 


confuſa et obſcura ut vix poſſint intelligi, 


neque fortaſſe ab ipſis eorum auctoribus 


* unquam ſatis intellecta fuerint,” 


METHODUS MEDENDI. 


Cum morbus benignae diſcretae ſpeciei 


formam induit, vix ulla remedia neceſſaria 


ſunt; 


DEVARTOLA 

ſunt; tamen cum eruptiva febris gravior 


urget, puſtulaeque in facie et capite nume- 
roſae erumpunt, maximam medici attentio- 
nem ſibi morbus vindicat, et ſummi mo- 
menti eſt aegrum regimini antiphlogiſtico 
penitus ſubjicere. Omnis irritatio igitur 
removenda eſt, et corpus aëri puro frigido- 
que exponi debet. Ægri (auctoritate Storkii 
atque aliorum) languentes, anxii, immani 
aeſtu et febre prope conflagrantes, ſtatim ac 
in atrum apertum transferuntur, et mani- 
bus aſſiſtentium ſuffulti, breviſſimo tempo- 
ris ſpatio recreantur, alacres fiunt, vires re- 
ſumunt, ſpiritum liberius ducunt, et ſenſim 
ſine ullius ſubſidio huc illuc vagantur; fe- 
bris etiam quamplurimum decreſcit, et pul- 
ſus arteriarum ad pacationem rhythmus reſ- 
tituitur. Medicamenta cathartica, praeſer- 


tim ſales neutri, adminiſtranda ſunt quippe 


quae non ſolum alvum leniter cieant, ſed 


inflam- 

inflammationem corporis diminuunt, hu- 
moreſque a capite ad reliquas corporis par- 
tes derivant. Potus acidus, refrigerans, 
large dandus eſt; et ſi aeger ex ephebis ex- 
ceſſerit, et plenioris habitũis corporis ſit; 11 
pulſus fortes, pleni et duri ſunt, aliquan- 
tum ſanguinis detrahi oportet. Si ventri- 
culus male ſe habet, ſi vomitus et nauſea 
. Inſtant, emetica adhiberi debent. Convul- 
ſiones, quae, hoc tempore, aegrum adori- 
untur, raro periculoſae funt : Cum autem 
vehementes fiunt, et frequenter recurrunt, 
iis ſummam operam dare, medici eſt, Ad 
eas depellendas nil magis valet, quam opi- 
um magna copla exhibitum ; cjuſdem quo- 
que cly{mata, et ſemicupium optimos eflec- 
tus edunt. Cum eruptio jam prodierit, ca- 
lor ante omnia evitandus, aegerque maxi- 
me quietus ſervandus, eſt. Ubi puſtulae 
admodum moleſtae ſunt, et peculiares affec- 


tiones 

tiones caput vel pectus occupant, ſanguis 
detrahendus eſt, epiſpaſtica imponenda, al- 
vuſque iterum iterumque purganda, ſunt. 
Complures medici olim hanc e aguationem, 
impedire quo minùs materia morbifica per 
cutem expellatur, exiſtimàrunt; hoc autem 
nunc parum timetur, jàmque inter aucto- 
res medicos convenit, alvi purgationem re- 
medium utiliſſimum eſſe. Dom. Walker, 
in libello ſuo multa exempla et argumenta 
adducit ad ejus utilitatem ſtabiliendam, et 
monſtrare conatur, huic rei ſoli curam ad- 
hibendo, multò minus exitialem fore Vario- 
lam. Ejus ratiocinationi favet Gregorius *, 
Profeſſor noſter, et alvi purgationem in hoc 
morbo quaſi vi quadam ſpecificà pollere, 
opinatur. Sanguinis detractionem quod at- 
tinet, ſi aeger valde robuſtus et plethoricus 


eſt, ſi lautè vivere ſolitus eſt, ſanguis ſemel 


| mittatur 
* Audi Praelect. ejus. 

mittatur ſed non ampliùs; haec enim exi- 
nanitio vires aegri valde debilitat . Quin- 
to eruptionis die, opium diverſis formis ad- 
miniſtrari debet, et prout res poſtulabit, re- 
petendum. Vi ſoporitica qua pollet, ſom- 
num inducit, dolorem cutis diminuit et 
fymptomatis inflammatoriis levamen adfert. 
Sed eodem tempore ſumma curà cavendum 
eſt nobis, ne tanta copia, quae alvum duram 
reddat, adhibeatur. Inflammatio faucium 
et angina, quae variolam toties ſequuntur, 
inhalatis aquae tepidae vaporibus, vel epiſ- 
paſticis applicatis, levantur, ac ubi ſaliva 
viſcida et ejectu difficilis fit, gargariſmata, 
detergentia inter alia remedia mentione dig- 
na ſunt. Diarrhoea, quae nunc ſponte oc- 
currit, niſi vehementior eſt, non compeſ- 
cenda; nam maxime ſalutaris eſſe invenie- 


tur, et medicamentorum purgantium neceſ- 
ſitati 


* Cullen's Firſt Lines. 

ſitati ſuperſedebit. Clarus Cullenus prae- 
parata ex antimonio adverſus febrem inſig- 
ni vi pollere affirmat, ſed vomitum nimis 
ciere periclitantur, et forſitan etiam vires 
corporis proſternendo, huic conſilio male 
inſerviunt. Morbo progrediente, ſi ꝓapulae 
crebrae et confertae ſunt, fomentationes et 
| pediluvia plurimum valent, dolorem inflam- 
mationis levando, et ſuppurationem puſtu- 
larum promovendo. Sed nihil utilius eſt, 
teſtibus, Haenio, Tiſſotio, Senacio, Homio, 
Burſerio, et non paucis aliis praeclaris, puſ- 
tulis jam maturitatem adeptis, et pure ple- 
nis, ad dolorem ſedandum, puris reſorptio- 
nem impediendum cutiſque foveas aver- 
tendas, quas puris acritas excavare ſolet, puſ- 
tularum ipſarum inciſione; quod non mo- 
do Arabibus in uſu fuit, ſed etiam ſubſe- 
quentibus temporibus repetita plerorumque 
medicorum experientia confirmatum. Puſ- 

tulae autem, vel acu, vel forfice, eum pure 


turgent, aperiuntur, pus exprimitur et pure 


expreſſo ſpongia lacte et aqua tepida imbu- 
ta abſterguntur.— Æger victu tenui et pu- 


tredini contrario utatur. Potus ſit diluens 


et refrigerans, cujuſmodi decoctum horda- 


ceum, cereviſia tenuis caeteraque ſimilia, 
et aëre puro, frigidoque ſemper fruatur. 
Siquando confluentis ſpeciei ſigna apparent, 
ſi puſtulae non rite elevatae ſunt, fi magna 
debilitas adeſt, 11 aeger ad putredinem pro- 
clivis eſt, tum remedia tonica et antiſepti- 
ca large praecipienda ſunt, hujuſmodi cor- 
tex Peruvianus, vinum, aer frigidus, opiique 
variae formae, ſunt. Acida quoque mine- 
ralia vegetabiliaque magna copia ab aegro 


ſumenda ſunt, omniſque colluvies ſummo- 


veri debet. Stragula ſaepe mutari, cubicu- 


lum mundum ſervari, et eidem aë᷑rem purum 
identidem admitti, oportet. Denique aeger 


potentiſſi- 

potentiſſimis remediis ſuſtinendus eſt. Haec 
ſunt praecipua hujus morbi auxilia, ſed va- 
riæ alia ab auctoribus enumerantur, quae 


hujus Diſſertationis fines recenſere vetant. 


I. 


